
Da li je Omer postavljao žene kao kadije i dozvoljavao demonstracije?


* 
* 
* 
* 
* 
* 
* 

 
Da li je Omer postavljao žene kao kadije?

Nije, to je laž. Nije vjerodostojno da je Omer postavio ženu za kadiju, nikako. To nikako nije vjerodostojno. Kako će je postaviti kao kadiju, kada se u osnovi njeno svjedočenje ne prima u većini slučajeva? Nije moguće. Ona čije se svjedočenje ne prima na suđenju, da li je moguće da ona bude kadija? Nikako nije moguće. Njeno se svjedočenje u pitanjima šerijatskih kazni ne prima, nikad. A u kupoprodaji zauzima mjesto pola muškarca. I uzmite dva svjedoka između vas, pa ako ne nađete dva muškarca, onda jednog muškarca i dvije žene. sa kojima ste kao svjedoci zadovoljni. Ako jedna od njih pogrešno šta kaže, neka je druga podsjeti. Pa ako njeno svjedočenje vrijedi kao svjedočenje pola muškarca, a svjedočenje joj se ne prima u šerijatskim kaznama, kako je moguće da ona bude kadija? Nikako nije moguće. A to je laž na Omera, da je postavio ženu za kadiju. Nikako nije vjerodostojno. Oni koji slijede strasti dolaze sa ovakvim pričama. Na primjer, dokaz za demonstracije, dokaz da je to ***[halal](https://pitajucene.com/search/halal/questions/ "Pretraži pitanja o halalu")***, Omer i Hamza su izašli demonstrirati pred Kurejšijama. Laž, nema osnove. Izlazak na vladara, dokazuju slučajem Selmana el-Farisa. Kada je Omer rekao: **“**Ako budem dobar, pomozite me, a ako budem loš ispravite me. Pa je Selman izvadio sablju i rekao: **“**Tako nam Allaha, ispravit ćemo te ovim sabljama.**”** Pa je Omer rekao: **“**Nema dobra u vama dok ne budete ovakvi**”**, a onda nema dobra ni u nama. Laž! Ovo se nije dogodilo, niti je Selman ovako postupao. On je plemenitiji od toga da govori suprotno šerijatu. Da diže sablju na vladara i govori: **“**Ovim ćemo te ispraviti!**”** , a Omer da govori: **“**Odlično, tako treba.**”** Izmišljen govor. Pa ove izmišljene priče, s njima hoće podržati mišljenja koja su zabludjela i zlobna. Ova priča nije vjerodostojna i ništavna je, nema nikakvog osnova.


 


Odgovorio šejh Osman el Hamis


Preuzeto sa: <https://www.youtube.com/user/IslamHouseBs/videos>


